24PES-268

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Juan Luis Sánchez de Muniáin jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

2022. eta 2023. urteetan laguntza publikoekin gauzatutako fatxadaren eta inguratzaile termikoaren birgaitze guztietatik, zenbat etxebizitzak lortu dute A edo B kalifikazio energetikoa birgaitzea amaitu eta laguntzak onartu ondoren?

Zein da fatxada eta inguratzaile termikoa birgaitzeko 2024ko urtarrilaren 1ean eskatutako laguntzen zenbateko osoa eta exekuziorako eskuragarri dauden laguntzen zenbateko osoa?

Nola bete nahi da Klima-aldaketari eta Energia-trantsizioari buruzko martxoaren 22ko 4/2022 Foru Legearen 38. artikuluaren 2. apartatuan ezarritakoa?

Iruñean, 2024ko maiatzaren 22an

Foru parlamentaria: Juan Luis Sánchez de Muniáin Lacasia